Temeljem članka 391. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17), članka 60. Statuta Grada Delnica (SN PGŽ 28/09, 41/09, 11/13, 20/13-pročišćeni tekst, 6/15, SN GD 1/18, 3/18 i 3/18-pročišćeni tekst, 9/18), članka 9. Odluke o raspolaganju i upravljanju zemljištem u vlasništvu Grada Delnica (SN GD 47/12)

**J A V N I N A T J E Č A J**

**za zamjenu nekretnine - zemljišta u vlasništvu Grada Delnica za nekretninu u vlasništvu fizičke osobe**

I. Predmet zamjene: Raspisuje se Javni natječaj za zamjenu nekretnine u vlasništvu Grada Delnica za nekretninu u vlasništvu fizičke osobe i to:

 - nekretnina u vlasništvu Grada Delnica, označena kao k.č.br. 7923/2 K.O. Brod na Kupi, ukupne površine 131 m2,

za

Nekretninu u vlasništvu fizičke osobe označene kao k.č.bt. 1513/1 k.o. Brod na Kupi površine 178 m2, upisane u zk.ul. br 1017 k.o. Brod na Kupi.

Nekretnina u vlasništvu Grada potrebna je za formiranje okućnice u vlasništvu fizičke osobe, dok je nekretnina u vlasništvu fizičke osobe potrebna Gradu za formiranje puta do poljoprivrednih površina.

Procjena nekretnine nije rađena obzirom će se izvršiti zamjena nekretnina bez nadoknade u razlici površina zamijenjenih čestica.

 **2. Ponuda mora sadržavati:**

- Prijavu na natječaj sa svim podacima podnositelja ponude (ime i prezime odnosno naziv podnositelja ponude, OIB),

- Presliku osobne iskaznice ukoliko je ponuditelj fizička osoba/presliku rješenja o upisu u sudski registar za pravne osobe odnosno obrtni registar za fizičke osobe obrtnike,

- Ponudu tražene k.č.br. u zamjenu za zemljište u vlasništvu Grada bez nadoknade u razlici površina,

- Adresu prebivališta/sjedišta,

- Jamčevina se ne plaća.

1. **Podnošenje prijava**

Javni natječaj otvoren je osam (8) dana računajući od prvog slijedećeg dana od dana objave javnog natječaja odnosno obavijesti o raspisivanju javnog natječaja u dnevnom tisku.

Neće se razmatrati ponude ponuditelja ako je ponuđen manji iznos od početne cijene.

Nepotpune i nepravodobne ponude neće biti razmatrane, a pravodobne i potpune ponude koje ne ispunjavaju sve natječajne uvjete smatrat će se neprihvatljivima.

1. **Kriterij za odabir najpovoljnije ponude:**

Ispunjeni traženi uvjeti te ponuđena tražena k.č.br. 1513/1.

1. **Dostavljanje ponuda**

Pisane ponude sa svim prilozima dostavljaju se poštom ili osobno u zatvorenim omotnicama na adresu: Grad Delnice, Trg 138. brigade HV 4, 51 300 Delnice, s naznakom: „Natječaj za prodaju zemljišta u vlasništvu Grada Delnica“- NE OTVARATI. Zainteresirani su dužni na poleđini omotnice navesti naziv podnositelja ponude, te adresu odnosno sjedište.

1. **Odabir najpovoljnijeg ponuditelja**

Odluku o odabiru najpovoljnijeg ponuditelja prema prijedlogu Povjerenstva donosi gradonačelnik, a ista se dostavlja svim ponuditeljima najkasnije u roku 8 dana od dana donošenja. Odabrani ponuditelj dužan je u roku od 15 dana od dana donošenja odluke o odabiru ili do roka kojeg odredi gradonačelnik sklopiti ugovor o kupoprodaji. Ukoliko najpovoljniji ponuditelj ne postupi po navedenom, smatrat će se da je isti odustao od sklapanja ugovora o kupoprodaji, te će sklapanje ugovora ponuditi prvom sljedećem ponuditelju.

Grad Delnice zadržava pravo da ne odabere najpovoljnijeg ponuditelja te da poništi postupak prodaje i donese odluku o ponovnom raspisivanju natječaja.

 U Delnicama 17.5.2020. **Grad Delnice**

 

**REPUBLIKA HRVATSKA**

**PRIMORSKO-GORANSKA ŽUPANIJA**

 **GRAD DELNICE**

 **GRADONAČELNIK**

KLASA:340-01/18-01/08

URBROJ: 2112-01-30-10-12

Delnice, 4. svibnja 2020. godine

 Temeljem članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08 i 36/09, 150/11, 144/12, 19/13, 137/15, 123/17), članka 9.st.1 Odluke o raspolaganju i upravljanju zemljištem u vlasništvu Grada Delnica (Službene novine PGŽ br. 47/12), članka 60. Statuta Grada Delnica (Službene novine PGŽ 28/09, 41/09, 11/13, 20/13, 6/15, SN GD 1/18, 3/18, 3/18-pročišćeni tekst, 9/18)

**O D L U K U**

**o zamjeni nekretnine - zemljišta u vlasništvu Grada Delnica za nekretninu u vlasništvu fizičke osobe**

Članak 1.

 I. Predmet zamjene: donosi se odluka o raspisivanju Javnog natječaja za zamjenu nekretnine u vlasništvu Grada Delnica za nekretninu u vlasništvu fizičke osobe i to:

 **- nekretnina u vlasništvu Grada Delnica, označena kao k.č.br. 7932/2 K.O. Brod na Kupi, ukupne površine 131 m2.**

**za**

**- nekretninu u vlasništvu fizičke osobe označene kao k.č.bt. 1513/1 k.o. Brod na Kupi površine 178 m2, upisane u zk.ul. br 1017 k.o. Brod na Kupi.**

Članak 2.

Nekretnina u vlasništvu Grada potrebna je za formiranje okućnice u vlasništvu fizičke osobe, dok je nekretnina u vlasništvu fizičke osobe potrebna Gradu za formiranje puta do poljoprivrednih površina.

Procjena nekretnine nije rađena obzirom će se izvršiti zamjena nekretnina bez nadoknade u razlici površina zamijenjenih čestica.

Članak 3.

Gradonačelnik imenuje povjerenstvo za otvaranje ponuda pristiglih na natječaj koje čine :

**Povjerenstvo:**

1. Davorka Grgurić, predsjednica

1. Tomislav Mrle, član
2. Gordana Piskač, članica
3. Lidija Ružić, članica

Članak 2.

Obavijest o natječaju bit će objavljena u Novom listu, a natječaj će u cijelosti biti objavljen na web stranici i oglasnoj ploči Grada Delnica.

Članak 3.

 Ova odluka stupa na snagu danom donošenja.

 **Gradonačelnik Grada Delnica**

 Ivica Knežević, dipl. iur.